Rozsudok Všeobecného súdu (piata komora) z 13. septembra 2023 –Šatrov/Rada
(veci T‑523/21 a T‑216/22)(1)
„Spoločná zahraničná a bezpečnostná politika – Reštriktívne opatrenia prijaté vzhľadom na situáciu v Bielorusku – Zmrazenie finančných prostriedkov – Obmedzenie vstupu na územie členských štátov – Zápis a ponechanie mena žalobcu na zoznamoch dotknutých osôb, subjektov a orgánov – Nesprávne posúdenie“
1.      Európska únia – Súdne preskúmanie zákonnosti aktov inštitúcií – Reštriktívne opatrenia voči Bielorusku – Zmrazenie finančných prostriedkov určitých osôb a subjektov vzhľadom na situáciu v Bielorusku – Rozsah preskúmania – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom, ak bola táto opodstatnenosť napadnutá
[Charta základných práv Európskej únie, článok 47; rozhodnutie Rady 2012/642/SZBP zmenené rozhodnutiami (SZBP) 2021/1002 a 2022/307, nariadenia Rady č. 765/2006, 2021/997 a 2022/300]
(pozri body 33 – 37)
2.      Európska únia – Súdne preskúmanie zákonnosti aktov inštitúcií – Reštriktívne opatrenia voči Bielorusku – Rozsah preskúmania – Dôkaz poskytnutý osobou, na ktorú sa vzťahujú reštriktívne opatrenia, ako dôkaz v jej prospech – Zahrnutie
[Rozhodnutie Rady 2012/642/SZBP, zmenené rozhodnutiami (SZBP) 2021/1002 a 2022/307; nariadenia Rady č. 765/2006, 2021/997 a 2022/300]
(pozri body 38, 50, 71)
3.      Spoločná zahraničná a bezpečnostná politika – Reštriktívne opatrenia voči Bielorusku – Kritériá prijatia reštriktívnych opatrení – Osoby, subjekty a orgány, ktoré sú zodpovedné za vážne porušenia ľudských práv, za represie voči občianskej spoločnosti alebo demokratickej opozícii, alebo vážne ohrozujú demokraciu alebo právny štát – Pojem – Nesprávne posúdenie – Neexistencia
[Rozhodnutie Rady 2012/642/SZBP, zmenené rozhodnutím (SZBP) 2021/1002, článok 4 ods. 1 písm. a) a príloha; nariadenie Rady č. 765/2006, článok 2 ods. 4 a nariadenie Rady č. 2021/997, príloha]
(pozri body 47 – 48, 62 – 66, 70 – 73, 80 – 82, 87 – 91)
4.      Spoločná zahraničná a bezpečnostná politika – Reštriktívne opatrenia voči Bielorusku – Pôsobnosť – Osoby, subjekty a orgány, ktoré sú zodpovedné za vážne porušenia ľudských práv, za represie voči občianskej spoločnosti alebo demokratickej opozícii, alebo vážne ohrozujú demokraciu alebo právny štát – Pojem – Osoba, ktorej aktivity v minulosti prispeli k represiám voči občianskej spoločnosti a demokratickej opozícii – Podmienky – Nesprávne posúdenie – Neexistencia
[Rozhodnutie Rady 2012/642/SZBP, zmenené rozhodnutím (SZBP) 2022/307, článok 4 ods. 1 písm. a) a príloha; nariadenie Rady č. 765/2006, článok 2 ods. 4 a nariadenie Rady č. 2022/300, príloha]
(pozri body 96 – 101)
Výrok
1.
Veci T‑523/21 a T‑216/22 sa spájajú na účely vyhlásenia rozsudku.
2.
Žaloby sa zamietajú.
3.
Alexander Jevgenevič Šatrov znáša svoje vlastné trovy konania a je povinný nahradiť trovy konania, ktoré vynaložila Rada Európskej únie.
1 Ú. v. EÚ C 412, 11.10.2021.